tomron87/hebrew-wikipedia-sentences-corpus huggingface dataset:
ב-1996 שיחקה בסרט "ציפורים בניוטרל" שכתבו וביימו גלית אשכול ואייל שיראי.
באותה שנה שיחקה בסדרה "קפה פריז" שביים אמנון רובינשטיין וכן גם השתתפה בקלטת לילדים "אפרוחים".
ב-1998 גילמה את נלי בסרט "קשר עיר" שכתב וביים יונתן סגל.
על משחקה בסרט זה זכתה בפרס אופיר לשחקנית המשנה הטובה ביותר.
ב-2000 גילמה את סילבי בסרט "הבולשת חוקרת" שכתב חיים מרין וביים מרק רוזנבאום ובסרט "אודות המוניטין" שביים יורם כסלו.
בין השנים 2001–2004 גילמה את אורנה בסדרת הטלוויזיה "הבורגנים" שכתב אסף צפור וביים איתן צור.
ב-2004 גילמה את מיכל שמי, התפקיד הראשי בסרט "אבנים" שכתב וביים רפאל נג'ארי.
על תפקידה בסרט הייתה מועמדת לפרס השחקנית הטובה ביותר של האקדמיה האירופית לקולנוע.
באותה שנה שיחקה גם בסרט הטלוויזיה "הייתה לי ילדות מאושרת" שכתב וביים אורי סיון.
ב-2005 גילמה את אירית סירקין לוריא בסדרה "חדר מלחמה" שכתב יאיר לפיד וביימה רוני קיי, וגילמה את ענת, התפקיד הראשי בסרט "עור" שכתבה שהם סמיט (על פי ספרה של רונית ידעיה) וביים רם לוי.
ב-2006 גילמה את אביבה, התפקיד הראשי בסרט "אביבה אהובתי" שכתב וביים שמי זרחין.
בעקבות משחקה בסרט זה זכתה לוי לשבחים רבים ובפרס אופיר לשחקנית הראשית הטובה ביותר.
ב-2008 גילמה את טליה בסדרה "בטיפול", וגילמה את אמה בסדרה "לא הבטחתי לך" שביימו אופיר בביוף, גבי ביבליוביץ' ותומר אבירם.
ב-2009 גילמה את אתי, התפקיד הראשי בסדרה "שירות חדרים" שביים איתן ענר.
באותה שנה גילמה את הילה רובין בסדרה "גירושים נפלאים" שכתבה לימור נחמיאס וביים עפר ויצמן.
ב-2011 גילמה את ריבי חתוכה בסדרה "פולישוק" שכתב וביים שמואל הספרי, ושיחקה בסרט הקצר "שלום" שכתבה וביימה לי גילת.
ב-2012 גילמה את ירדנה - אחת הדמויות הראשיות בסרט "העולם מצחיק" שכתב וביים שמי זרחין.
ב-2013 גילמה את אפרת (ציונה) שהרבני בסדרת האקשן "נויורק", וכן שיחקה בסרט "אנא ערביה" שכתב וביים עמוס גיתאי.
ב-2015 שיחקה בדרמת ההתבגרות שכתבה וביימה לי גילת - "הקפות", בה גילמה את רוזה ניניו, אשתו של אהרון ניניו (ליאור אשכנזי) ואימו של הנער גיבור הסרט.
באותה שנה שיחקה בסרט "חתונה מנייר", לצידה של מורן רוזנבלט ובימויו של ניצן גלעדי.
על תפקידה בסרט הייתה מועמדת בפרס אופיר לשחקנית המשנה הטובה ביותר.
בשנת 2017 השתתפה בסרט "געגוע", בבימויו של שבי גביזון.
ב-2018 השתתפה בסדרה "הרמון" על הכת של גואל רצון ובסרט "הנשף" של שרון מימון וטל גרניט.
בשנת 2019 השתתפה בסדרה "עיר מקלט" בתפקיד פרקליטה בפרקליטות המדינה.
בשנת 2020 שיחקה בסדרה "בלקספייס" ששודרה בערוץ רשת 13, ואחר כך נמכרה לשידור בנטפליקס.
ב-2024 שיחקה בתפקיד ראשי בסרטו של שמי זרחין "חמדה" לצדו של ששון גבאי.
בתיאטרון צוותא: ב-1995 שיחקה בהצגת היחיד "שירת בלהות" - הצגת פרינג' בהפקת חגי אייד שכתבה וביימה אלונה קמחי.
בתיאטרון בית ליסין: ב-1996 שיחקה בהצגה "גן עדם דרום" שכתב וביים הלל מיטלפונקט.
ב-2000 גילמה את נחמה יפרח בהצגה "ז'קו" שכתב אילן חצור וביים מיכאל גורביץ'.
ב-2006 שיחקה בהצגה "קפה ערבה" מאת גורן אגמון שביים רוני פינקוביץ'.
ב-2010 גילמה את מיכל בהצגה "אמא מאוהבת" מאת גורן אגמון שביים גלעד קמחי.
ב-2011 גילמה את ברנדה קאפוביץ' בהצגה "אמא שלו" מאת איוון פלאסי שביים רוני פינקוביץ'.
על משחקה בהצגה זו זכתה בפרס התיאטרון הישראלי לשחקנית ראשית.
ב-2013 שיחקה בהצגה "אשה, בעל, בית" שכתב וביים שמואל הספרי.
בתיאטרון הקאמרי: ב-2000 שיחקה בהצגה "הורדוס" שכתבה וביימה עדנה מזי"א.
ב-2001 שיחקה בהצגה "ליזיסטרטה" שכתבה ענת גוב (על פי אריסטופאנס) וביימה עדנה מזי"א.
ב-2003 שיחקה בהצגה "פרק ב'" מאת ניל סיימון שביים אלון אופיר.
ב-2004 שיחקה בהצגה "אחורי הקלעים" מאת מייקל פריין שביים לזלי לוטון.
בפסטיבל פותחים מסך: ב-2006 שיחקה בהצגה "זואי" מאת חנית גולי שביימה איה שבא.
באוקטובר 2017 עלתה על במת תיאטרון חיפה ההצגה "אנשים טובים" בהשתתפותה של אסי לוי, ובבימויו של איציק ויינגרטן, על בסיס מחזהו של דייוויד לינדסי-אבייר.
ב-2019 שיחקה לוי בתפקיד הראשי בהצגה "שלי מי החיים האלה?" בתיאטרון חיפה, שם גילמה את קלייר, נכה קשה הרוצה לשים קץ לחייה.
בשנת 2020 החלה לשחק במחזה "הנשים של ג'ייק" בתיאטרון חיפה מאת ניל סיימון ובבימויו של אלון אופיר.
בשנת 2022 אסי לוי ביימה לראשונה וגם שיחקה בתפקיד הראשי במחזה "רכוש נטוש" מאת שולמית לפיד בתיאטרון חיפה.
בשנת 1993 הקליטה אסי לוי אלבום בחברת "הליקון", שאת המילים והלחנים לשיריו כתבה בעצמה.
אולם בסופו של דבר האלבום נגנז ולוי פנתה ללימודי משחק.
ב-1997 השתתפה בלהקת נשים, שלא הגיעה להוצאת אלבום אך יצרה עניין, גם בשל שמה הפרובוקטיבי, "המזדיינות".
חברות הלהקה היו טל גורדון בגיטרה ושירה, אסי לוי בשירה וגיטרה, ענבל פרלמוטר בבס ובשירה ואיגי וקסמן בתופים.
ב-1999 הייתה חברה לצד ניר פרידמן בהרכב "מונטנה".
הם נפגשו על הסט של הסדרה "קפה פריז", יצרו את שיר הנושא - "קפה שכונתי" והמשיכו את החברות עם גרסת כיסוי ל"אהובתי".
ב-2009 כתבה והלחינה (יחד עם הנרי) וביצעה את "יום חדש" שיר הנושא של הסדרה "שירות חדרים" בערוץ 2.
בסוף 2012 יצא השיר "איתךְ" - הסינגל הראשון מתוך פרויקט "פנסים" של המוזיקאי אלירן אביתר לוי, אותו שרה אסי לוי.
בשנת 2000 נישאה ליניב קאופמן, ולשניים נולדו שתי בנות.
ב-6 ביוני 2012 לוי יצאה מהארון וסיפרה בכתבה ל"ידיעות אחרונות" על הזוגיות שלה עם הרקדנית תמר שלף.
ב-27 באוקטובר 2018 הפעילה למשך יום אחד חומוסייה בשם "חומוסאסי" בשוק לוינסקי בתל אביב.
לקראת הבחירות לכנסת התשע עשרה, תמכה במפלגת "ארץ חדשה" של אלדד יניב ורני בלייר.
לוי היא גיסתו של השחקן גבי עמרני.
פרס אופיר לשחקנית המשנה הטובה ביותר לשנת 1996, על משחקה בסרט "קשר עיר"
פרס אופיר לשחקנית הראשית הטובה ביותר לשנת 2006, על משחקה בסרט "אביבה אהובתי"
פרס וולג'ין לשחקנית הראשית הטובה ביותר בפסטיבל הקולנוע ירושלים 2006, על משחקה בסרט "אביבה אהובתי"
פרס תא מבקרי הקולנוע במסגרת פסטיבל הסרטים הבינלאומי חיפה 2006 לשחקנית הראשית הטובה ביותר, על משחקה בסרט "אביבה אהובתי"
פרס האקדמיה הישראלית לטלוויזיה לשחקנית הטובה ביותר לשנת 2008, על משחקה בסדרה "בטיפול"
פרס התיאטרון הישראלי לשחקנית הראשית הטובה ביותר לשנת 2012, על משחקה בהצגה "אמא שלו"
פרס לשחקנית הראשית הטובה ביותר בפסטיבל הקולנוע ירושלים 2015, על משחקה בסרט "חתונה מנייר"
פרס התיאטרון הישראלי לשחקנית הראשית הטובה ביותר לשנת 2018, על משחקה בהצגה "אנשים טובים"
אסי דגני (נולד ב-14 במאי 1935) הוא משורר ומתרגם ישראלי.
בוגר האוניברסיטה העברית בספרות עברית וספרות אנגלית.
פרסומיו הראשונים ראו אור ב"קשת" וב"הארץ שלנו" (1965).
מאז ראו אור שיריו, רשימותיו ותרגומיו בכתבי עת שונים בארץ ובעולם.
מפרסם גם סקירות על ספרי שירה חדשים.
חבר באגודת הסופרים העבריים מ-1997.
קשיים של יום שישי , שירים (ספרית פועלים, 1984)
על קרח דק , 69 מכתמים על אהבה (אפוריזמים) (ידיעות אחרונות - ספרי חמד, 1996)
פולדרק , מאת וינסטון גרהם, (שמיר-צבי שטינר, 1977–1978) 16 כר' <בהשתתפות מתרגמים אחרים>
גביעי הימים , מאת דפני אוליפנט דוסטרובסקי, (עקד, 1988)
סיפורי הפתעה , מאת רואלד דאל, (זמורה, ביתן, מודן, תשמ"ב 1982)
דמוקרטיה והתרבות הפוליטית הערבית , מאת אלי כדורי (סופר), (כרמל, תשנ"ג 1993)
עין דור , דרמה שירית, מאת רות פיינר מינץ, (מסדה פרס, 1985)
"ירושלים - אושר אין קץ" , מאת אסנת פיטרי (ר.
הלא-ידוע שנזכרתי בו , שירים, מאת רטכר קופלנד, (כרמל, תשנ"ז 1997) <מהולנדית, בהשתתפות ד"ר שלמה גנאור>
רקפת ועשבי ממרור , שירים, קליר רוז (1989)
טלאים של אשליה II , קליר רוז (תשנ"ב 1992)
חתומות שפתי , שירים באנגלית, מאת רות שטרן, (אבן חושן, 2001)
אסיא הוא כתב עת תורני שפיט בנושאי אתיקה רפואית יהודית ורפואה והלכה היוצא לאור על ידי מכון שלזינגר לחקר הרפואה על פי התורה.
המאמרים המתפרסמים בכתב העת מאוגדים אחר כך לספרים; כיום יש 16 ספרים בסדרת ספרי אסיא (כרך ט"ז יצא לאור בשנת תשע"ט).
העורך הוא הרב ד"ר מרדכי הלפרין, מנהל המכון.
בנוסף מכון שלזינגר מוציא לאור כתב עת מקביל בשפה האנגלית הנקרא גם הוא אסיא - Assia - Jewish Medical Ethics.
"אסיא" - שם הביטאון - משמעותו "רופא" ו"רפואה" בשפה הארמית.
בראש כתב העת, בסמוך לשמו, מצוינות שלש מילים מספרות המדרש: "אסיא - אסי חיגרתך" כלומר, "אדוני הרופא, הקדם ורפא את עצמך", כשהכוונה לא רק לריפוי מום פיזי אלא גם לריפוי פגם אתי-מוסרי.
הגיליון הראשון של כתב העת "אסיא" יצא לאור בשלהי שנת תש"ל (1970).
מטרת כתב העת, כפי שהוגדרה בהקדמה לגיליון זה, היא "להביא לידיעת המעוניינים והנוגעים בדבר את הבעיות [הרפואיות הלכתיות], הפתרונות והלכי המחשבה של רבנים ורופאים שעסקו בבעיות אלו.
הכוונה היא להביא נושאים אקטואליים וחדישים שנידונו לאחרונה, ואשר נכתבו במקורות מפוזרים ובלתי ספציפיים לרפואה והלכה".
הגיליון הראשון יצא לאור תחת השם "פרסומים בענייני הלכה ורפואה", וכלל אחד עשר תקצירים, ללא מאמרים מקוריים.
הגיליון השני שיצא לאור בשבט תשל"א (1971) היה למעשה הגיליון הראשון שנשא את השם "אסיא".
גיליון זה הופיע במתכונת הגליונות הנוכחיים, הכוללת מאמרים מקוריים, תקצירים וציונים ביבליוגרפיים למקורות נוספים בנושאים הקשורים לאתיקה רפואית יהודית.
המאמרים שפורסמו במרוצת השנים בכתב העת "אסיא", מאוגדים ונדפסים שוב בספרי "אסיא", היוצאים מדי פעם.
משנת 2020 כתב העת הפך לשפיט.
גליונות אסיא, מכילים כבר למעלה מאלף מאמרים מקצועיים וביבליוגרפיות.
מאמרים אלה עוסקים במגוון נושאים.
אחד המפתחות הביבליוגרפים החשובים הרואים אור בחוברות אסיא הוא המפתח התמציתי המוער של הרב מאיר וונדר.
כמעט בכל גיליון אסיא מופיע המפתח המוער המכסה שנה שלמה בספרות ההלכה והרפואה, החל משנת תשמ"א (1981).
הביבליוגרפיה מחולקת לפי נושאים עם תמצית מקוצרת של הנדון במאמר.
לכל ביבליוגרפיה חד שנתית מוערת כזו מצורפים מפתח נושאים ומפתח מחברים מפורט.
אסי עזר (נולד ב-10 ביוני 1979) הוא מנחה טלוויזיה, שדרן רדיו, שחקן ותסריטאי ישראלי.
עזר נולד בחולון לאם ממוצא בוכרי ולאב ממוצא תימני.
למד בתיכון אילון בעיר במגמת קולנוע.
שירת בצה"ל בבסיס הדרכה של המשטרה הצבאית.
בשנת 2001, עזר החל להתפרסם מהכתיבת שירים וסיפורים שלו באתר "במה חדשה" ובראשית דרכו בתקשורת, הנחה בתוכנית האינטרנט "KIK", אם כי, שידורה הסתיים בתום חצי שנה בלבד.
בשנת 2004, הגיעה פריצתו בקריירה עם השתתפותו בתחרות בחירת מנחה שותף בתוכנית הנוער היומית "אקזיט", ובאפריל נבחר על ידי צופי התוכנית להצטרף אל המנחים לאחר פרישתו של מיכאל הנגבי.
עזר הנחה את התוכנית במשך 3 שנים.
בסיומה של העונה השלישית, פרש מהתוכנית יחד עם שירי מימון ומלי לוי.
בשנת 2006 השתתף בתוכנית המציאות "The Show" בערוץ 10, אשר נכשלה והורדה לאחר שתי תוכניות.
באותה שנה החל לשמש ככתב שטח בתוכנית הערב בכבלים "ערב טוב עם גיא פינס" והגיש במקביל את התוכנית "האלופה חדר הלבשה" (עונה שנייה), אשר ליוותה את הטלנובלה "האלופה".
בהמשך הגיש את תוכנית הסאטירה "מלכוד 24" בערוץ 24. לאחר שבערוץ הוחלט להוריד את התוכנית, היא עברה באביב 2008 לערוץ ביפ בשינויים קלים.
בביפ התוכנית נקראה "דבר עם הסוכן שלי" והיא שודרה בערוץ במשך עונה אחת (18 תוכניות), אך הוחלט להורידה בעקבות נתוני צפייה נמוכים.
בהמשך חתם עזר על חוזה טאלנט בזכיינית "שידורי קשת", והנחה מספר שידורים.
בדצמבר 2008, החל להנחות לצד ארז טל את תוכנית הריאליטי "האח הגדול".
ההנחייה שלו לצד טל הביאה לו הצלחה בקריירה והכרה גדולה מהקהל הישראלי.
הוא הנחה את התוכנית במשך 7 שנים ו-9 עונות.
ב-2015 פרש עזר מהתוכנית לטובת הנחיית "הכוכב הבא" ששודרה בסמיכות.
בחודש יוני 2009 שב לערוץ 24 והנחה את התוכנית "מה ש'תה שומע" (אשר שבה לעונה נוספת במאי 2013).
באוגוסט 2010 החל להגיש את תוכנית התרבות הלילית "בואו נדבר על זה" בערוץ 2. בסתיו 2011 החל להנחות את תוכנית השידוכים הדוקומנטרית "שלוש" בערוץ 2.
החל משנת 2011, עזר הוא הפרזנטור של קניון דן דיזיין סנטר.
בהמשך צירף אליו את ידידתו רותם סלע לקמפיין.
מתחילת ספטמבר 2013 מנחה עזר את התוכנית "הכוכב הבא לאירוויזיון" לצד אסתי גינזבורג בעונה הראשונה, ולצד רותם סלע החל מהעונה השנייה ב-2014. נכון ל-2026, עזר מנחה יחד עם סלע עד היום את התוכנית במשך 12 שנים.
החל מיוני 2017 מנחים השניים יחד גם את ריאליטי הריקודים של קשת, "רק רוצים לרקוד".
מיולי 2018 הם מנחים יחדיו גם את התוכנית "נינג'ה ישראל" בקשת 12, כאשר נוספים אליהם ניב רסקין ורותם ישראל כשדרנים.
עזר הנחה עם לוסי איוב, בר רפאלי וארז טל את אירוויזיון 2019.
באפריל 2020 הוא ורותם סלע הנחו יחדיו גם את הגרסה המחודשת של השעשועון "לא נפסיק לשיר" לרגל מגפת הקורונה.
במאי 2020 השתתף בפרק של סדרת רשת של כאן דיגיטל בשם "המהפכה הגאה שלי", המבוסס על ראיון שהעניק לגל אוחובסקי עבור סדרת הדוקו של כאן 11 "המהפכה הגאה" אותה כתבו וביימו אוחובסקי ולירן עצמור.
בינואר 2022 פורסם בוואלה כי השחקן יהודה נהרי טוען כי עזר הטריד אותו מינית לפני עשור, כשבחן אפשרות ללהקו לסדרת הטלוויזיה "להיות איתה".
טענותיו של נהרי הוכחשו על ידי עזר, ותלונתו במשטרה נסגרה ללא חקירה.
בסוף שנת 2022 וגם בתחילת 2023, הנחה מספר פרקים של העונה השלישית של תוכנית הריאליטי "הזמר במסכה" יחד עם רותם סלע.
השניים החליפו את עידו רוזנבלום לתקופה קצרה.
בקיץ 2023, עזר הנחה יחד עם לוסי איוב את העונה השנייה של תוכנית הריאליטי-ריקודים "רוקדים עם כוכבים".
החל מינואר 2025 עזר מגיש את הפודקאסט "אסי ויעל" יחד עם יעל פוליאקוב.
עזר כתב ויצר את הסדרה "להיות איתה", בכיכובם של אביב אלוש ורותם סלע.
הסדרה שודרה לראשונה בנובמבר 2013 בשידורי "קשת".
הסדרה מבוססת על חיי הנעורים של עזר בעיר חולון.
בהקרנת הבכורה אמר "גדלתי בחולון לאבא אופה ואמא שיש לה מינימרקט.
מי חלם בכלל שאני אעמוד פה עם סדרה שכתבתי, זה מטורף בעיני.
נראה שאם אתה מאמין מספיק ורוצה מספיק זה קורה".
בעקבות הצלחת הסדרה באוקטובר 2015 נמכרה לארצות שונות ביניהן הולנד ורוסיה שכל אחת מהן העלתה גרסה מקומית לסדרה.
בינואר 2014, "קשת" אישרה הפקת עונה שנייה לסדרה, ששידורה החל בחודש מאי 2017.
עזר יצר וכתב את סדרת הנוער "מתוקים" בה הוא משחק בתפקיד משנה בתור ארז כרמי, עובד סוציאלי מלשכת הרווחה.
במקור, בכורת העונה הראשונה של הסדרה הייתה אמורה להיות משודרת באוקטובר 2023, אך עקב פרוץ מלחמת חרבות ברזל, הבכורה נדחתה ל-29 בינואר 2024.
החל מסוף שנת 2013 מגיש אסי עזר את תוכנית הבוקר של רדיו תל אביב, לצד דפנה לוסטיג והחל מ-2015 לצד רותם סלע.
במהלך השידורים הוגשו נגדו תביעות, הדוגמנית נטלי דדון הגישה נגדו תביעה בטענה כי פגע בשמה הטוב, הרשות השנייה לטלוויזיה ולרדיו פתחה בהליכים נגד תחנת הרדיו, לאחר שעזר השמיע הקלטות של גניחות, משכנתו שקיימה יחסי מין.
באפריל 2005 יצא מהארון כהומוסקסואל בריאיון למגזין "ידיעות אחרונות".
מאז, הפך לפעיל מרכזי למען שוויון זכויות לקהילה הלהט"בית בישראל.
באוקטובר 2009 הכתיר המגזין האמריקאי "אאוט", מגזין התרבות לקהילה ההומו-לסבית הנחשב והנפוץ בעולם, את אסי עזר כאחד ממאה הלהט"בים המשפיעים ביותר בעולם לשנת 2009 בשל העובדה כי תרומתו מכרעת כהומו מוצהר המגיש תוכנית מרכזית בפריים טיים של ערוץ שידור מרכזי בישראל.
בשנת 2010 הגיש בערוץ 2 את הסרט הדוקומנטרי הקצר "אמא, אבא, יש לי משהו לספר לכם", המספר את סיפורו האישי ביציאה מהארון.
ב-2011 החל עזר במסע הסברה לקידום הקהילה ההומו-לסבית הישראלית בארצות הברית מטעם ארגון "הלל" העולמי.
במסע מעביר עזר הרצאות על סרטו "אמא, אבא, יש לי משהו לספר לכם" ועל הקהילה הלהט"בית בישראל בקמפוסים שונים ברחבי ארצות הברית.
בפברואר 2019 הודיע שיתרום את שכרו מאירוויזיון 2019, אותו הנחה, לאיגי - ארגון נוער גאה.
ב-25 ביוני 2020 נבחר כדמות להט"בית משפיעה בטקס פרסי הנוער הגאה "איגי LOVE", בו זכה גם בתואר "המנחה האהוב" יחד עם רותם סלע.
ביוני 2016 נישא עזר בברצלונה לאדריכל הספרדי אלברט אסקולה-בנט.
באוקטובר אותה שנה שודר סרט תיעודי שיצר עזר בשם "הוא גם האלוהים שלי", המספר את סיפור נישואיו עם בן זוגו ומביא את רגשותיו הדתיים בהקשר זה.
באוקטובר 2021 פרסם עזר בחשבון האינסטגרם שלו כי הוא ואלברט בתהליכי פונדקאות.
אסף (אסי) ישראלוף (נולד ב-9 באפריל 1980) הוא קומיקאי, שחקן, חקיין, מנחה טלוויזיה ומוזיקאי ישראלי.
חבר בהרכב הקומי "שלישיית מה קשור", לצד שלום מיכאלשווילי וציון ברוך.
ישראלוף נולד וגדל בשכונת גיורא ברמלה למשפחה ממוצא עיראקי ופרסי.
הוא עלה בפעם הראשונה על הבמה בגיל 5 במועדון למעוטי יכולת שניהל דוד שלו.
בגיל 16, לימד את עצמו לנגן בגיטרה.
שירת בצה"ל בלהקת ההווי "להקת הבקו"ם".
בשנת 2006 השתתף עם שלישיית מה קשור במסגרת התוכנית "היכל התרבות".
בתוכנית זו חיקה את הזמר שלמה ארצי בדואטים פיקטיביים עם יהורם גאון וצביקה פיק (שניהם בגילומו של אדיר מילר).
ארצי עצמו טען בתחילה כי הדמות דומה לו מידי, אך לבסוף הזמין והופיע עם ישראלוף יחד בהיכל התרבות.
ב-2006 השתתף ישראלוף בתוכנית הטלוויזיה "הישראלים" לצד שאר חברי השלישייה.
ב-2007 הנחה עם השלישייה בהוט 3 את התוכנית שנשאה את שמם בה גילם את דמותו של הרב החרמן "הרב קריספי" (המכנה עצמו: "קריספי סאן") ואת חבר הכנסת "חזי שאבו".
בנוסף, גילם ישראלוף את מאלף החיות "מוטי אברמוב", את סוכן האמנים "צמח פאנן" ודמויות נוספות.
בשנת 2009 ישראלוף שיחק בתפקיד אורח כעורך דין בסדרה "הבורר" ובעונה השלישית של "האלופה".
בשנת 2010 לוהק לשחק בסדרה "הצרות שלי עם נשים".
בשנת 2011 שיחק בסדרה "עם סגולה" שבה השתתף לצד שאר חברי שלישיית מה קשור, וכן גילם דמויות שונות בתוכנית "בובה של לילה" בערוץ הספורט.
הופיע גם כאחת הדמויות, יעקב בוזגלו, כאורח בארץ נהדרת.
דמויות אלו זכו לפרסום רב.
בשנת 2012 הוציא אלבום סולו ראשון, בשם "מסע עם פסנתר".
את האלבום הפיק פיטר רוט.
הסינגל הראשון מתוכו יצא בסוף שנת 2011 ונקרא "מתי כבר נדבר".
בשנים 2014–2015 הגיש ישראלוף יחד עם חבריו לשלישיית "מה קשור?" תוכנית יומית ברדיו ללא הפסקה.
ב-2015 החל לשחק בסדרת הסאטירה "אנחנו במפה".
באותה שנה הקים עם הבסיסט והמפיק המוזיקלי דני שניידרמן את ההרכב המוזיקלי "דניאלוף".
את הסינגלים הפיק שניידרמן ואת חלקם הלחין.
במאי 2016, יצא השיר "זמני בעולם", אותו ביצע ישראלוף והלחין לצד נועם עקרבי, למילותיה של הדס כהן.
השיר יצא כחלק מפרויקט "שיר וזיכרון" של רשת ג', ונכתב לזכרו של עמית בוסידן.
בשנת 2018 הנחה את התוכנית "גוט טאלנט ישראל" ברשת 13, ביחד עם עפר שכטר.
החל ממאי 2018 הנחה עם שכטר ולירון ויצמן את "האח הגדול" לאחר מעבר התוכנית לרשת 13. לאחר ההודעה על פרישתו של עפר שכטר לקראת עונת ה-VIP השלישית פרש גם ישראלוף מהנחיית התוכנית.
ב-2019 שיחק בסדרה האינטרנטית "המסע המופלא של איציק והייזנברג" של שרוטונים.
באותה שנה שיחק בעונה הרביעית של הסדרה "ילדי בית העץ", בתפקיד צ'יקו גונזלס.
בשנת 2021 יצא סרטם המשותף של ישראלוף וחבריו להרכב "מה קשור": "לשחרר את שולי", המבוסס על מערכונים מתוכניתם "עם סגולה".
הסרט זכה להצלחה קופתית רבה ושבר שיא כאשר רק בשלושת הימים הראשונים לאחר יציאתו לאקרנים, מכר הסרט כ-100,000 כרטיסים.
הסרט זכה להצלחה יוצאת דופן והסרט הישראלי הרביעי הנצפה ביותר בכל הזמנים.
ב-17 ביולי 2023 הוציא את המיני אלבום "אני והקלישאות שלי".
בדצמבר 2024 השתתף ישראלוף ב"עכשיו תורך", אלבומו השלישי של הזמר ליעם חכמון, ברצועה "גיבור" שכתבו, הלחינו וביצעו יחד.
התארח בגילום של חסיד חב''ד בשירו של עידן עמדי "לדפוק ת'ראש" באלבום סופרמן יחד עם רותם סלע, דני קושמרו ואורי גבריאל.
בשנת 2025 יצאה הסדרה "תחריר" בה הוא משחק את שגריר ישראל במצרים.
בשנת 2009 נישא לאפרת ארליך, ולהם בן ובת.
בתו, ירדנה, משחקת בסדרה שקשוקה.
בנו, גידי, לוהק לעונה החמישית של הסדרה פאודה.
ידוע באהדתו לקבוצת הכדורגל בית"ר ירושלים ואף התארח בשיר הזכייה בגביע המדינה בכדורגל 2022/2023 אצל עידן עמדי ביחד עם איציק קלה ושלום מיכאלשווילי.
אסיאן או אסייה (באיסלנדית Esjan או Esja - הצורה הראשונה והמקובלת - "אסיאן" - היא ביידוע) הוא רכס הרים השוכן סמוך מצפון לעיר מוספלסבאיר, כעשרה ק"מ צפונית-מזרחית לרייקיאוויק, בירת איסלנד.
צורתו של הרכס היא כשל אליפסה באורך של כ-20 ק"מ ממערב למזרח, וברוחב של כ-15 ק"מ מצפון לדרום, והוא תחום מצפון ומצפון-מערב על ידי פיורד קוואלפיירד'יר (Hvalfjörður), ומדרום-מערב על יד מפרץ קוטלאפיירד'יר (Kollafjörður) החוצץ בינו ובין הבירה.
דרומית לו משתרע מישור מוספלסהייד'י (Mosfellsheiði) וממזרח הוא מגיע עד לטווח של כ-5 ק"מ מאגם ת'ינגווליר.
ההר הוא למעשה רכס הרים ממוצא געשי העשוי בזלת וטוף.
הוא נוצר בסוף הפליוקן עם תחילת עידן הקרח.
בתקופות החמות פרצה לבה ממעמקי האדמה, והתקררה תחת מעטה הקרח בתקופות הקרות.
חלקו המערבי של הרכס הוא העתיק וגילו מוערך בכ-3.2 מיליון שנים, בעוד שהחלק המזרחי צעיר בהרבה והוא בן 1.8 מיליון שנה.
חלקו המזרחי של הרכס מתאפיין באבן ריוליט המעניקה לו גוון בהיר אופייני.
ההר השוכן בקרבת רייקיאוויק חולש על נופה ונחשב ליעד תיירותי פופולרי בקרב מטיילים ומטפסי הרים, הן בין תושבי העיר והן בין תיירים.
אסף (אסי) דומב (נולד ב-27 בפברואר 1974) הוא כדורגלן עבר ישראלי ששיחק בעמדת הבלם, וכיום מאמן.
דומב נולד בנתניה ובגיל 7 הצטרף לקבוצת הילדים של מכבי נתניה.
ועלה לקבוצת הבוגרים של המועדון במהלך עונת 1990/1991. בקיץ 1996 עבר לבית"ר ירושלים, והיה שותף לזכייתה באליפות באותה עונה.
בסיום העונה עבר להפועל תל אביב, בה שיחק במשך עונה, שאחריה חזר לקדנציה נוספת בבית"ר.
בין השנים 2000–2006 שיחק במדי הפועל תל אביב, עם הפסקה של עונה בה שיחק במועדון ספורט אשדוד.
ב-2002 זכה עם הפועל תל אביב בגביע הטוטו, וכן היה שותף להישג השיא של הקבוצה בגביע אופ"א, עת הגיעה עד רבע הגמר.
בעונתו האחרונה במועדון זכה עמה בגביע המדינה.
לאחר שעזב את הפועל תל אביב בפעם האחרונה שיחק בבני יהודה, ואת עונת החל דומב בהכח עמידר רמת גן אך ב-19 באוקטובר הוא שוחרר מהקבוצה ובינואר 2009 חתם ביריבה העירונית הפועל רמת גן וסייע לה להעפיל בתום העונה לליגת העל.
בעונתו האחרונה בקריירה רשם 13 הופעות במדי הפועל רמת גן בליגת העל, וב-13 בפברואר 2010 ערך את משחקו האחרון בקריירה, מול מכבי תל אביב.
ב-17 ביוני 1997 ערך דומב את הופעת הבכורה שלו במדי נבחרת ישראל, במשחק ידידות מול נבחרת ארצות הברית.
בסך הכל רשם דומב 3 הופעות במדי הנבחרת, ואת הופעתו האחרונה ערך ב-12 באוקטובר 2002, במשחק מול נבחרת מלטה במסגרת מוקדמות יורו 2004.
בעונת שימש דומב כסקאוט בהפועל תל אביב, אך בתום עונה זו פוטר מתפקידו.
באוקטובר 2011 מונה דומב למאמן קבוצת הנוער של הפועל כפר סבא.
לקראת עונת מונה דומב למאמן הקבוצה הבוגרת של המועדון.
בנובמבר 2012, לאחר החלפת הבעלות בקבוצה, סיים דומב את תפקידו במועדון.
ב-1 בינואר 2013 מונה דומב לתפקיד עוזרו של יוסי אבוקסיס, מאמן הפועל תל אביב.
לאחר פיטורי אבוקסיס מעט לאחר מכן, המשיך דומב כעוזרו של המאמן החדש, פרדי דוד.
בעונה שלאחר מכן המשיך דומב במועדון כעוזרו של רן בן שמעון.
במאי 2014 מונה דומב למאמן הפועל תל אביב, תחת המנג'ר אייל ברקוביץ'.
ב-25 בינואר 2015 פוטר דומב מתפקידו.
ב-27 בדצמבר 2018 מונה למאמן הפועל מרמורק מהליגה הלאומית.
בסיום העונה סיים את תפקידו.
בתחילת עונת 2019/2020 מונה למאמן הפועל בני לוד מהליגה הלאומית, אך ב-28 בספטמבר 2019 פוטר מתפקידו לאחר המחזור השישי.
ב-2 בדצמבר 2019 חזר לקדנציה שנייה כמאמן הפועל מרמורק.
אשתו הראשונה הייתה הדוגמנית הילה נחשון.
אשתו השנייה הייתה מאיה גיגי, ממנה התגרש בסוף 2013 ולהם בת אחת.
בשנת 2017 דומב נישא בשלישית לעו"ד ליה פלוס, שהשתתפה לימים בעונה הראשונה של תוכנית הריאליטי הבוגדים.
אסף "אסי" רחמים (נולד ב-3 ביולי 1971) הוא כדורגלן עבר ישראלי ששיחק בעמדת השוער, וכיהן כמנכ"ל הפועל באר שבע בשנים 2010–2021.
נולד בבאר שבע לאליהו רחמים, יליד עיראק, ולמריה לבית אוחנון, ילידת מרוקו.
רחמים החל את הקריירה בהפועל באר שבע, וכבר בעונתו הראשונה זכה עם הקבוצה בגביע הטוטו.
את מרבית שנותיו עשה רחמים במועדון נעוריו, אם כי הוא שיחק מספר עונות במועדונים נוספים בדרום הארץ: הפועל אשקלון, מכבי יבנה ומ.ס.
רחמים שיחק גם עונות רבות בליגה השנייה ואף בשלישית, וחגג 2 עליות לליגה הבכירה (עם אשקלון ב-1996/1997, כשעונה אחר כך הקבוצה גם ירדה חזרה לליגת המשנה, ועם הפועל באר שבע ב-1999/2000).
במסגרת פרשת מכירת משחקים בהפועל באר שבע, שנחשפה בדצמבר 2006, נעצר רחמים בחשד ללקיחת שוחד ובחברות בארגון פשע.
רחמים לא נעצר בחשד למכירת המשחקים, אלא בחשד כי ידע על המכירה ולא דיווח לראשי המועדון.
לאחר כשבועיים שוחרר רחמים ולא ננקטו כנגדו צעדים משמעתיים ומשפטיים נוספים.
בקיץ 2009 החליט רחמים בן ה-38 לסיים את קריירת הכדורגל שלו כשחקן ופרש, זאת בסיום העונה שהעלתה את קבוצתו, הפועל באר שבע, לליגת העל, לאחר ארבע עונות בליגה הלאומית.
לאחר פרישתו שימש כמאמן השוערים בהפועל באר שבע, ובשנת 2010 מונה למנכ"ל הקבוצה.
במאי 2021 סיים רחמים את תפקידו בבאר שבע.
אסי רחמים הוא אביו של השוער רז רחמים.
בנו רון הוא מאמן כדורסל.
אסיאנה איירליינס (בהנגול: 아시아나 항공; באנגלית: Asiana Airlines) היא חברת תעופה דרום קוריאנית.
בסיסיה של החברה נמצאים בנמלי התעופה של סיאול.
החברה היא השנייה בגודלה בקוריאה הדרומית אחרי קוריאן אייר.
החברה נוסדה בפברואר 1988 והחלה את פעילותה בדצמבר אותה שנה עם טיסות בקו לפוסן.
בתאריך 6 ביולי 2013 התרסק מטוס מדגם בואינג 777 של החברה, שהיה בטיסה 214, בנמל התעופה הבינלאומי של סן פרנסיסקו בעת נחיתה על המסלול.
הסיבה הייתה מערכת ILS כבויה בשל שיפוצים, וטייסים חסרי ניסיון בהתמודדות עם הנמכה ידנית.
אסי בלדוט (נולד ב-21 באוקטובר 1981) הוא כדורגלן עבר ישראלי, ששיחק בעמדת הקשר.
בלדוט החל את דרכו במחלקת הנוער של בני יהודה תל אביב, וערך את הופעת הבכורה שלו בקבוצה הבוגרת של המועדון במשחק מול מכבי חיפה בעונת , כאשר לאחר מכן החל להשתלב באופן קבוע בקבוצה.
בעונה זו הוא שיחק גם במדי נבחרת הנוער של ישראל.
בעונתו השלישית בקבוצה, עונת , ירד בלדוט עם בני יהודה לליגה הלאומית.
בלדוט ערך את הופעת הבכורה שלו בנבחרת הצעירה של ישראל במשחק ידידות מול יוון ב-17 בינואר 2001. הוא שיחק ארבע פעמים במדי נבחרת זו, אך מעולם לא זומן לנבחרת הבוגרת.
היה חלק מרכזי בהצלחתה של בני יהודה בעונת 2001/2002, ועלייתה בחזרה לליגת העל, כאשר היא סיימה במקום השני בליגה הלאומית.
מאז עונה זו, הוא הפך לאחד מהשחקנים החשובים בקבוצה.
בעונת כבש בלדוט שישה שערים ובישל שמונה שערים נוספים, והיה השחקן המרכזי בעונה הטובה של בני יהודה, שמהלכה העפילה לגמר גביע המדינה שם הפסידה להפועל תל אביב, וסיימה במקום הרביעי בליגת העל.
בעונת החל בלדוט לכהן כקפטן בני יהודה, והפך לאחד השחקנים המזוהים ביותר עם המועדון.
בינואר 2011 החליט מאמן הקבוצה דרור קשטן שבלדוט אינו נמצא יותר בתוכניותיו, והוא עזב את בני יהודה לאחר יותר מ-12 שנים ששיחק במדי הקבוצה הבוגרת של המועדון, ועבר להפועל חיפה.
ב-30 ביוני 2011 חתם בלדוט בעולה החדשה לליגת העל, הפועל ראשון לציון.
בלדוט כבש תשעה שערי ליגה בעונה זו, אך לא הצליח לסייע לקבוצה להינצל מירידה לליגה הלאומית.
בקיץ 2012 חתם בלדוט בקבוצת הפועל רמת השרון.
ב-11 ביוני 2013 חתם לשנה בקבוצת הפועל רעננה.
ב-30 ביוני 2014 חזר בלדוט לקבוצת נעוריו, בני יהודה, לאחר שירדה לליגה הלאומית, וחתם על חוזה לעונה אחת במועדון.
בעונה זו כבש שלושה שערי ליגה, והעפיל עם הקבוצה בחזרה לליגת העל.
ב-7 בספטמבר 2016 הודיע בלדוט על פרישה ממשחק פעיל וקיבל את תפקיד עוזר המאמן של אריק בנדו בבני יהודה.
כעבור יומיים, חזר בו בלדוט מהפרישה והודיע כי חתם לעונה בקבוצת הפועל כפר שלם מליגה א', ובמקביל ישמש כעוזר מאמן בני יהודה.
באוקטובר 2016 פרש ממשחק פעיל.
בדצמבר 2016 מונה לסקאוט בבני יהודה.
בשנת 2020, שימש כמאמן קבוצות ילדים בבני יהודה תל אביב.
כיום בלדוט מתרכז בפיתוח ואימון שחקנים צעירים.
אסי וגורי הם צמד קומיקאים וסטנדאפיסטים ישראלים, אסי כהן וגורי אלפי, שפעל בשנים 1999–2003.
יואב גרוס יזם את הופעתם כצמד, לאחר שראה כל אחד מהם בנפרד.
יחדיו הם הופיעו במופעי בידור ברחבי הארץ, והופיעו לראשונה בטלוויזיה כחלק ממשתתפי תוכנית המערכונים "דומינו", אשר עלתה לשידור ב-1999 ב.
בהופעותיהם יצרו, בין היתר, את הדמויות הקומיות "ג'ורג ורוברט", "דוד ותקווה", "רונן ואלדד" ו"קוקו וסטיב".
בשנת 2000 החל הצמד להשתתף בתוכנית הבידור "רק בישראל", לצד אורנה בנאי וארז טל, וקיבלו את פרס אנשי השנה בתחום הבידור.
באותה שנה הקליט הצמד שיר בשם "חן", שהיווה גרסה פארודית לשיר "Stan" של הראפר אמינם.
בגרסה זו השיר מתאר את עלילותיו של חן אליאס, מעריץ אובססיבי של הזמר יגאל בשן.
בקיץ 2002 יצרו השניים את התוכנית הקומית "שידורי המהפכה", ששודרה בערוץ 2 וזכתה להצלחה.
בעקבות התוכנית יצא באותה שנה האלבום, "אסי וגורי מציגים: הזמר קוקו" ובו שנים-עשר משירי התוכנית.
בשנת 2003 הודיעו השניים על הפסקת פעילותם כצמד וחדלו מלהופיע במשותף.
יוסף (אסי) אביטל (אבוטבול; נולד ב-1975) הוא ראש ארגון פשע שהתמחה בגביית חובות על ידי סחיטה, אלימות ואיומים.
בשנת 2009 הורשע אבוטבול בבית המשפט המחוזי בעבירות של ניהול ארגון פשיעה, סחיטה, הצתה, כליאת שווא ועבירות הון, ונגזרו עליו 13 שנות מאסר בפועל, שנתיים מאסר על תנאי וקנס של חצי מיליון ש"ח.
הוא זוכה מעשרה אישומים נוספים.
ב-2 בפברואר 2011 קיבל בית המשפט העליון את ערעור המדינה על העונש, וקבע את העונש ל-18 שנות מאסר.
יחד עם אבוטבול הורשעו גם שבעה עשר מחברי ארגונו, ושניים מהמזמינים את שירותי הארגון.
עונשם של מזמיני שירותי הגבייה נקבע על שלוש שנות מאסר לכל אחד.
הארגון עסק גם בהלבנת הון.
בעניין זה נחקרו גם חמישה עורכי דין שעבדו עבור אבוטבול, וחלקם הואשמו והורשעו.
עד להרשעת חברי הארגון הייתה משפחת אבוטבול יעד מודיעיני חשוב של המשטרה.
בין בני המשפחה עליהם נאסף מודיעין היו גם אחיו ובן דודו של אסי אבוטבול, שניהם נקראים פרנסואה אבוטבול.
אולם, ארגונו של אבוטבול לא כלל, ככל הנראה, איש ממשפחתו של אסי אבוטבול.
כמו כן, איש מחברי ארגונו של אבוטבול לא הורשע בעבירה של אלימות פיזית בפועל.
ענייניו של אסי אבוטבול נידונו כבר בעבר בבתי המשפט.
הדבר קרה לאחר רצח אביו של אבוטבול, פליקס ב-2002, וניסיונות התנקשות בחיי אבוטבול, שכללו שיגור טיל כתף אל עבר הבית המשותף בו גר.
בעקבות ניסיונות אלה, רכש אבוטבול רכב משוריין והציב שומר בכניסה אל חדר המדרגות של ביתו.
שכניו של אבוטבול בנתניה תבעו אותו על הסגת גבול בשל הצבת השומר בפתח ביתם והמשטרה נתבעה על ידי אבוטבול כדי לאפשר לו לנסוע ברכב המשוריין שקנה.
אבוטבול נשפט גם על מתן שוחד לרופא ד"ר ג'קי סרוב, כדי לזרז את הטיפול האישי בו.
בשנת 2008 הורשע אבוטבול במעורבות בעסקת נשק, ונשלח ל-18 חודשי מאסר, שחלקם חפפו את תקופת מעצרו לחקירת מעורבותו בניהול ארגון פשע.
ב-31 ביולי 2011 נרצח ביריות אחיו, פרנסואה אבוטבול, אשר לפי אמצעי התקשורת בישראל עמד יחד עמו בראש אותו ארגון פשע.
ב-29 באוגוסט 2017 הוגשו נגד אבוטבול כתבי אישום בגין רצח ארתור רוזן בשנת 1999 ובגין קנוניה לרצח עורך דינו יורם חכם בשנת 2008.
אסף (אסי) שריב (נולד ב-6 באפריל 1972) הוא עורך דין, יועץ תקשורת, עיתונאי ודיפלומט ישראלי.
בשנת 1990 התגייס שריב לצה"ל כעיתונאי ב"במחנה".
בשנת 1993 מונה להיות עורך המדור הצבאי בעיתון.
בין השנים 1994 ל-1995 שימש עורך משנה בעיתון הכלכלי "גלובס".
בשנת 1997 קיבל תואר ראשון במשפטים מהמרכז הבינתחומי הרצליה.
התמחה במשרד עורכי הדין ויסגלס-אלמגור.
בשנת 2002 החל לשמש עוזרו של דב וייסגלס, מנהל לשכת ראש הממשלה אריאל שרון.
אחר כך שימש יועץ התקשורת של אריאל שרון ושל אהוד אולמרט.
בין השנים 2007 ל-2010 שימש קונסול כללי של ישראל בניו יורק.
ביולי 2011 מונה למנכ"ל זמני של מרכז פרס לשלום, ובסוף אותה שנה סיים תפקיד זה.
אסף (אסי) צובל (נולד ב-31 ביולי 1979) הוא שחקן, תסריטאי ועורך טלוויזיה ובמה ישראלי.
צובל נולד וגדל בקריית אתא.
למד בישיבת בני עקיבא כפר הרואה במגמת תקשורת.
בין השנים 1996–1997 שימש ככתב בטלוויזיה קהילתית בקריית אתא.
למד בישיבת שילה ושירת בצה"ל במסגרת ישיבת הסדר.
בין השנים 2002–2003 למד בבית הספר למשחק של תיאטרון אספקלריא.
בשנים 2003–2005 שימש כשליח מטעם "תורה מציון" והסוכנות היהודית לשליחות תורנית-חינוכית בדטרויט שבארצות הברית, שם עבד עם ילדים, נוער ומבוגרים.
בין השנים 2005–2009 למד ב"מעלה - בית הספר לטלוויזיה לקולנוע ולאמנויות" בירושלים במסלול בימוי והפקה.
בשנת 2010 כתב וביים את סרט הגמר "סטנד אפ" - דרמה קומית שאורכה 29 דקות.
הסרט זכה בציון לשבח בפסטיבל הסרטים הבינלאומי חיפה 2011, ובפרס השופטים בפסטיבל דתות בטרנטו שבאיטליה.
ב-2011 למד סדנת כתיבת פיצ'רים בהנחיית ערן קולירין.
ב-2007 הגיע צובל למכון מאיר כעורך שיעורים תורניים, ולאחר מכן החל לערוך את תוכניות הילדים.
הוא הציע להוסיף שחקן והחל לגלם את דמותו של "אסי" לצד טוביה רוזנפלד וכך נוצרה התוכנית "אסי וטוביה" בערוץ מאיר לילדים.
בהמשך שונה שם התוכנית ל"אסי טוביה וחברים".
דמותו של אסי היא תלמיד בית ספר המתנהג בצורה ילדותית, שובבה ופזיזה ואילו טוביה הוא "המבוגר האחראי" המסייע לאסי.
צובל שימש תסריטאי ראשי בתוכנית.
הוא כתב וגילם תפקיד ראשי בסדרה לאורך 600 פרקים.
החל משנת 2012 הוא שימש כמנהל ועורך תוכן ראשי של רצועת הילדים בערוץ.
בתפקיד זה הוא יצר, כתב וביים את הסדרה "ילדי גן החיות" לאורך 3 עונות,
את הסדרה "עלילות ארץ גושן" לאורך 8 עונות,
את הסדרה "הסוד של ירושלים"
ואת הסדרה "מעמול" לאורך 5 עונות בהם גם שימש כשחקן ראשי.
ב-2014 הנחה לצד מירב פלדמן ועמית פרקש את "להתעורר בכיף" - תוכנית בוקר יומית בהפקת ערוץ זום המשודרת בערוץ 20.
ב-2020 החל לשחק לצד יהונתן רוזנהק בסדרה "הרפתקאות אסי ויהונתן" לאורך 3 עונות.
ביוני 2021 פרסם אסי צובל כי כחצי שנה לפני כן החליט ערוץ מאיר להיפרד ממנו יחד עם עוד כמה מצוות הערוץ, אולם באוקטובר של אותה שנה הוא שב לערוץ.
ב-5 בספטמבר 2025 הוציא יחד עם הרב דב זינגר פודקאסט בשם תפילותא- משוחחים תפילה.
צובל השתתף במספר הצגות ילדים בתפקיד ראשי.
ב-2008 שיחק לצד טוביה רוזנפלד בהצגה "מחר זה מחר", המבוססת על הסיפור "מעשה מביטחון" מאת רבי נחמן מברסלב.
צובל גם כתב וביים את ההצגה.
ב-2011 שיחק בהצגה "אסי, פולקע ומטה הקסמים" העוסקת בערך החברות.
בהצגה מופיעה גם הבובה "פולקע", בדיבוב אבישי שטרית.
גם את ההצגה הזו צובל כתב וביים.
ב-2012 שיחק לצד אביתר לזר ואבישי שטרית במחזמר "מערת החכמולוגים" שכתבו יוני זיכהולץ ושי להב וביים קלוד דדיה.
ב-2013 גילם את נחום בילדר במחזמר "שומר הסיפורים" מאת שולי רנד, בבימוי שירה קצנלנבוגן.
ב-2014 שיחק במחזמר "שבט אחים" שכתב אסף אשתר וביים ירון כפכפי.
ב-2015 שיחק בהצגה "יוסל'ה קמצן קדוש" שכתב שי להב וביים אורי אומנותי.
ביים ושיחק בהצגה "הלילה המטורף של מר-ציפן", שנכתבה עבור ארגון כושרות לקידום המודעות לכשרות.
ב-2018 העלה את הצגת היחיד שכתב "חוזר הביתה" בבימויו של רועי ביטון בתיאטרון פסיק בהתבסס על חוויה אישית טראומטית כלוחם בצוק איתן.
ב-2013 כתב, ביים והנחה את הסרט "המרוץ להגשמה", ששודר בכנס השנתי של תנועת הנוער בני עקיבא.
כתב, ביים והגיש את "חווית צומת" - סרטוני הדרכה במרכז המבקרים של מכון צומת.
כתב, ביים ושיחק ב"השליחים" - קטעי סימולציה על במה לשליחים מטעם הסוכנות היהודית, בני עקיבא, ותורה מציון.
נשוי לשרון ואב לחמישה, מתגורר ביישוב אפרת.
בשנת 2022 אמר בראיון לערוץ 7 בהתייחס לפוסט טראומה אישית כלוחם:
אָסִיאָט (בגרינלנדית: Aasiaat – עכבישים, ובאורתוגרפיה הישנה Ausiait), לשעבר אֵגֵדֶסְמִינְדֶה (בדנית: Egedesminde), היא עיר במערב גרינלנד השוכנת בדרום מפרץ דיסקו.
זוהי העיר החמישית בגודלה בגרינלנד, והיא שייכת מנהלית למחוז קקרטליכּ.
בחפירות ארכאולוגיות שנערכו באזור העיר, נמצאו שרידים המתוארכים לאלף החמישי לפני הספירה.
המתיישבים המודרניים הגיעו לאזור בסביבות שנת 1200. מתיישבים אלו התבססו על ציד כלב ים נבלי ודגי קפלין בסתיו ובאביב, דג הליבוט ואייל הצפון בקיץ, ושל חדשן ולבנתן לבן בחורף.
בקיץ, כשהמפרץ הפשיר, השתמשו התושבים בקייאקים ובאומיאקים (Umiak), ובחורף השתמשו במזחלות כלבים.
היישוב הנוכחי נוסד בשנת 1759 על ידי נילס אגדה (Niels Egede), בנו של המיסיונר הנורווגי הנס אגדה, והוא קרא ליישוב על שמו.
בשנת 1763 הועבר היישוב למיקומו הנוכחי, לאחר שבתחילה הוקם היישוב כ-125 קילומטרים דרומית.
מרבית תושבי אסיאט התפרנסו מציד לווייתנים.
בשנת 1770 התפשטה בעיר מגפת אבעבועות שחורות, שהרגה תושבים רבים.
ב-3 במאי 1940 נחתם הסכם קקרטרסואק, שאפשר למטוסי הסיוע של ארצות הברית וקנדה להשתמש במרחב האווירי של גרינלנד, איסלנד וסקוטלנד, בדרכם לאיים הבריטיים.
דנמרק, שהייתה תחת שלטון הנאצים, נותקה מגרינלנד המרוחקת.
ארצות הברית וקנדה ניצלו זאת ואחסנו אספקה ליד העיר, וכן ליד ערים נוספות באזור כסיסימיוט, ואומאנאק (Uummannaq).
בשנת 1942 בנתה ארצות הברית בעיר תחנה לחיזוי מזג אוויר.
בשנת 1950 נבנו בעיר תחנת כוח ותחנת תקשורת.
בשנת 1998 נפתח בעיר שדה התעופה שבו מסלול באורך 799 מטרים.
לפני כן התחבורה האווירית בוצעה באמצעות מסוקים בלבד.
נכון ל-2013 מתגוררים באסיאט ובעיירה הסמוכה כּנגאציאק (Kangaatsiaq) כ-4,800 תושבים.
תחום השיפוט של אסיאט כולל בתוכו מספר איים.
האי הגדול הוא הארכיפלג אסיאט סקרשֹיופ נונה (Saqqarliup Nunaa) שאינו מיושב בקביעות, אולם קיימים בו מבנים המשמשים לתיירים.
בקצה המערבי של האי נמצא הכפר הנטוש מאנרמיוט (Manermiut).
העיר אסיאט, נמצאת על אי ששמו אסיאט, וממוקם צפונית-מערבית לסאקארליופ נונה.
היישוב אכּונאק (Akunnaaq) ממוקם באי בשם זה, הנמצא כ-23 קילומטרים מזרחית לאסיאט.
היישוב כּיציסוארסואיט (Kitsissuarsuit) ממוקם באי בעל אותו השם, הנמצא כ-21 קילומטרים צפונית-מערבית לאסיאט.
האי וסטר איילן (Vester Ejland) ובו כפר נטוש באותו השם, נמצא כ-29 קילומטרים דרומית-מערבית לאסיאט.
אסיאט היא העיר החמישית בגודלה בגרינלנד.
דיג שרימפסים וסרטנים ובניית סירות הם מקור ההכנסה העיקרי לרבים מתושבי העיר.
אזור הארכיפלג מציע אטרקציות תיירותית מגוונות, כשיט בקיאקים, סקי למרחקים, נסיעה במזחלות כלבים וצפייה בלווייתנים.
בעיר יש בית ספר יסודי בשם "Gammeqarfik", בית ספר תיכון בשם "GU-Aasiaat", בית ספר מקצועי בשם "Piarersarfik" ובית ספר ללקויי למידה בשם "ADO Lyngep Atuarfia".
קו המעבורת "Arctic Umiaq", המקשרת בין נארסאק לאילוליסאט, עוצר בעיר.
חברת הספנות "Diskoline" מפעילה קווי מעבורת בתוך מפרץ דיסקו.
משדה התעופה של העיר יוצאות טיסות סדירות של אייר גרינלנד לכפרים במפרץ דיסקו, לאילוליסאט ולקאנגרלוסואק.
חברת התעופה פליגפיילג איסלנדס מפעילה לעיתים טיסות שכר לשדה.
אסף (אסי) טובי (נולד ב-27 בינואר 1972) הוא כדורגלן עבר ישראלי ששיחק בעמדת החלוץ, ובעונת 1999/2000 היה מלך השערים של ליגת העל.
טובי החל לשחק כדורגל במחלקת הנוער של שמשון תל אביב, ובעונת 1989-1990 עלה לקבוצה הבוגרת של המועדון ובמחזור ה-31 כבש את שערו בליגה הראשונה במדי שמשון נגד מכבי נתניה, במדיה רשם הופעה בגמר גביע המדינה ב-1990, בו הפסידה קבוצתו להפועל כפר סבא.
טובי המשיך לשחק במדי הקבוצה עד לשנת 1994, עת עבר לקבוצת הפועל צפרירים חולון.
בהמשך שיחק בהפועל כפר סבא ובהפועל ירושלים, במדיה הופיע בגמר גביע המדינה, בו הפסידה הקבוצה למכבי חיפה.
ב-17 במאי 1998 ערך טובי את הופעתו היחידה בנבחרת ישראל, וכבש שער וגם בישל לאלון מזרחי בניצחון 5–1 על .
בעונת 1998/1999 שיחק טובי בהפועל תל אביב, במדיה כבש עשרה שערי ליגה וזכה עמה בגביע המדינה לאחר ניצחון על בית"ר ירושלים במשחק הגמר.
עונת השיא של טובי הייתה 1999/2000, כשזכה בתואר מלך השערים של ליגת העל לאחר שכבש 27 שערים במדי מכבי פתח תקווה.
באותה עונה זכה עם הקבוצה בגביע הטוטו, ובמדיה שיחק גם בעונה שלאחר מכן.
בקיץ 2001 עבר טובי למועדון ספורט אשדוד, בעונה הזאת טובי הוביל את המועדון להישג נדיר דאז מקום רביעי והפעלה לאינטרטוטו וגם הגיעו לגמר גביע הטוטו בה לא זכו,טובי בעונה הזאת כבש 12 גולים ואחרי עונה אחת עבר לקבוצת הפועל נצרת עילית מהליגה הלאומית.
הספיק טובי לשחק במדי מכבי אחי נצרת בליגה הראשונה שמה נכנס לספר השיאים של הכדורגל הישראלי עם רביעייה לרשת של מ.ס אשדוד בעונה הזאת טובי כבש 13 שערים והפועל פתח תקווה.
טובי חזר בשנת 2005 לשחק במדי הפועל ירושלים בליגה הלאומית שם הפך למלך השערים של הליגה עם 16 כיבושים.
לאחר מכן עבר טובי להפועל רמת השרון, בשורותיה שיחק משחק אחד לפני שפרש ממשחק פעיל בשנת 2006 בעקבות חזרתו בתשובה.
בשנת 2007 שב טובי לשחק וחתם בקבוצת מכבי עמישב פתח תקווה מליגה א'.
לאחר מכן שיחק שנתיים במכבי השקמה/רמת חן מליגה א', עד שפרש סופית בשנת 2010. בסך הכל כבש טובי במהלך הקריירה 104 שערים בליגת העל.
טובי חזר בתשובה, כשתהליך התקרבותו לדת החל עוד כשהיה שחקן פעיל.
הוא נשוי בשנית, ולו שני ילדים בת ובן מאשתו אורה וארבעה ילדים שלושה בנים ובת מאשתו הראשונה דורית.
מתגורר ברעננה וכיום רב קהילת המניין הספרדי חנקין וראש כולל חזון עובדיה ברעננה.
מלך השערים של הליגה הלאומית: 2005/2006
אסטרפותרים (שם מדעי: Astrapotheria) היא סדרת יונקים קדומה מקבוצת המרידיונגולטיים, אשר מיניה חיו בסוף התקופות פלאוקן-מיוקן לפני 59-12 מיליון שנה בדרום אמריקה הקדומה ואף באנטארקטיקה הקדומה, כאשר הייתה טרופית.
בסדרה זו היו שלוש משפחות.
מינים אלה היו ארוכי לסתות ולחלקם גם היו ניבים וחדק דמויי פיל, אם כי היו קטני מהם בהרבה בעלי ניבים חדות וארוכות בתוך פיהם.
האסטרפותריום, דמה לפיל או למסטודון עם חדק ארוך וניבים והגיע לגובה 2.5 מטר ולמשקל של 1 טון.
מינים אחרים גדולים ממנו דמו יותר לקרנפים ללא קרניים ובעלי פרסות, צווארים ארוכים וחוטם מוארך עם ניבים גדולות.
ייתכן מאוד שחיו בביצות כמו היפופוטמים מודרניים וניזונו מעשבים בתוך המים.
אסיד באת' היא להקת סלאדג' מטאל אמריקאית מהעיר הומה בלואיזיאנה ופעלה בין השנים 1991 עד 1997 והתאחדה בשנת 2024. אסיד באת' שילבה דום מטאל עם השפעות רבות של הארדקור פאנק, דת' מטאל, דת'-דום, רוק גותי, בלוז רוק וגראנג'.
בריאיון עם המגזין Pit Magazine, סולן הלהקה דאקס ריגס תיאר את סגנונה של הלהקה בתור "דת' רוק" (בהתייחסותו למוות כנושא כתיבה עיקרי בשירי הלהקה), כמו גם שילוב של דום מטאל כמאפיין בולט במוזיקה שלה.
אסיד באת' הוקמה בשנת 1991 משילובן של שתי להקות, דארק קרניבל וגולגות'ה.
הלהקה פעלה דרומית לניו אורלינס.
דמו הלהקה, Hymns of the Needle Freak, הוקלט בשנת 1993. בעזרת דמו זה, קיבלה הלהקה חוזה הקלטות בחברת הקלטות עצמאית בשם Rotten Records.
בשנת 1994, שחררה הלהקה את אלבומה הראשון, When the Kite String Pops.
לאחר כשנתיים, שחררה הלהקה את אלבומה השני והאחרון, Paegan Terrorism Tactics.
האלבומים לא זכו להצלחה רבה במיינסטרים, אך שניהם קיבלו שבחים רבים מסצנת האנדרגראונד.
אחרי שני אלבומים, פעילות הלהקה הגיעה לקיצה ב-23 בינואר 1997 לאחר מותו הפתאומי של בסיסט הלהקה, אשר נהרג יחד עם שני הוריו על ידי נהג שיכור.
בשנת 2024 הודיעה הלהקה כי תתאחד בהרכב חלקי, כשעל התופים ינגן זק סימונס ועל הבס ינגן אלכס ברגרנון.
סמי "פייר" דואט – גיטרה, קולות רקע
מייק סאנצ'ז – גיטרה, קולות רקע
ג'וזף פונטנות – גיטרת בס
טומי ויאטור – תופים, קלידים
צ'אד פירס - גיטרת בס
ג'רי בוסינלי - גיטרה מובילה
אסי (אסף) שמלצר (נולד ב-5 בינואר 1970) הוא איש עסקים ישראלי, המשמש כיו"ר קבוצת שלמה החזקות וכדירקטור במספר חברות פרטיות ובורסאיות בשוק הישראלי.
שמלצר נולד בפתח תקווה לעתליה ושלמה שמלצר, מייסדי "קבוצת שלמה".
לאחר זמן עבר עם משפחתו לסביון.
בשירותו הצבאי שימש שמלצר בתפקיד קצין יחידת קישור לבנון וכקצין חונך צד"ל בלבנון.
לשמלצר תואר שני במנהל עסקים (1999) ותואר ראשון בניהול (1995).
שמלצר החל לעבוד תחת אביו בשנת 1995, ולאחר מכן החל לנהל את תחום ההשכרה ותחום הליסינג בחברה.
בהמשך היה אחראי על כל מגזר הליסינג וההשכרה של שלמה אחזקות והצטרף לדירקטוריון של קבוצת גולד בונד.
לאורך השנים, שימש שמלצר בתפקידי ניהול רבים בקבוצת שלמה החזקות, והיה שותף יחד עם אביו, שלמה, להחלטות אסטרטגיות רבות שהובילו לצמיחת הקבוצה.
בשנת 2011 מונה שמלצר לסגן יו"ר של קבוצת שלמה.
החל מאוגוסט 2014, לאחר מותו הפתאומי של יו"ר הקבוצה שלמה שמלצר, מונה אסי שמלצר ליו"ר הקבוצה, ומשמש גם היום כיו"ר שלמה החזקות, המחזיקה במותג שלמה Sixt, חברה ישראלית בתחום אספקת שירותי רכב באמצעות חברות-בנות.
בנוסף, משמש שמלצר כיו"ר ש.י.ר שלמה יבוא רכב, יבואנית המותג אופל, מקבוצת GM, לישראל.
כמו כן, משמש שמלצר כדירקטור בקבוצת גולד בונד, המתמחה באחסנה, בשינוע ובמתן פתרונות לוגיסטיים למטענים והמכולות ויו"ר דירקטוריון נמל במספנות ישראל.
חברות נוספות בהן משמש אסי שמלצר כדירקטור: אפקון טכנולוגיות בע"מ, בת יפתח ייעוץ בע"מ, קבוצת טוביאס (נדל"ן וכן שירותי ניהול וייעוץ בע"מ), חברת יומן אקסטנשנס ועוד.
שמלצר מתגורר בשכונת צהלה בתל אביב.
הוא נשוי ואב לארבעה ילדים.
אסי משולם (נולד ב-1975) הוא אמן ישראלי, פרופסור חבר בחוג לאומנות באוניברסיטת חיפה, שבראשו עמד בין השנים 2017-2022.
סיים לימודי תואר ראשון באמנות וארכאולוגיה בשנת 2000 ולימודי תואר שני במקרא בשנת 2019 באוניברסיטת חיפה.
משולם השתתף לאורך השנים בתערוכות רבות, בישראל ומחוצה לה, והציג במספר רב של תערוכות יחיד שעסקו בקשר שבין אמנות, דת ופולחן.
עיסוקו העיקרי בשנים האחרונות, באמנות ובמחקר, הוא הפולחן הפוליתיאיסטי בהיסטוריה של עם ישראל והמזרח הקדום, ובכללו גם מנהגי הקרבת קרבנות אדם.
משולם הוא ראש החוג לאמנות באוניברסיטת חיפה החל מאוקטובר 2017, ומרצה בבית הספר לאמנות "פרדס".
בראשית שנות האלפיים, בשנים הראשונות לפעילותו האמנותית, עסק משולם באמנות דיגיטלית, ועבודתו כללה בעיקר דיוקנאות עצמיים שעובדו בפוטושופ.
כבר אז ניכר בעבודתו העניין בגבולות שבין האנושי והחייתי, ובשאלות עקרוניות על הקשר שבין אסתטיקה, אמת וזיוף.
מספר שנים לאחר מכן, החל משולם לחזור לעיסוק בציור וברישום, אותם זנח עם תום לימודיו.
בשנת 2005, החל ליצור אובייקטים תלת־ממדיים, ומאז הפיסול הפך לעיסוקו העיקרי.
בשנת 2005, לקראת תערוכת יחיד בגלריה ג'ולי מ.
בתל אביב, כתב משולם את הספר "רועכם", כחלק מן הפרויקט, שכלל גם פסלים ורישומים.
ספר זה יהפוך לגורם משמעותי ובעל השפעה רבה על המשך עבודתו של משולם בשנים שלאחר מכן.
הספר נכתב בשפה כמו-מקראית, והוא מתאר את קורותיו של רועכם, בן-כלאיים, תוצר של יחסים אסורים בין אדם לחיה.
רועכם, שאישיותו משלבת את חכמתו האנושית יחד עם דחפיו החייתיים, גדל על התפר שבין התרבות והטבע, ומפתח לעצמו תורת-חיים שאותה הוא מעביר לתלמידיו בחלקו האחרון של הספר.
לדבריו של משולם "תהליך כתיבת הספר היה אינטנסיבי ושילב חקירה פילוסופית ותרבותית, יחד עם הקשבה לדחפים אינטואיטיביים ורגישות לתהליכים אישיים, פנימיים ותרבותיים.
לאחר כתיבתו של הספר, נלמדו ופותחו הרעיונות המובאים בו, והוא שימש כר נרחב לפעילויות אמנותיות ופילוסופיות שניזונו מן ההשראה שטמונה בו.
תערוכות ויצירות אמנות רבות שנעשו בעקבות הופעתו של הספר, נוצרו למעשה בהשראת רעיונותיו ומשנתו הפילוסופית".
בשנים 2007 עד 2009, שקד משולם על פרויקט המשך למה שהחל עם "רועכם", ובנה מעין מסדר דתי על בסיס הרעיונות שיוצגו בספר.
"לקסיקון העיקרים של מסדר הטומאה", ספר בן כ-360 עמודים, נחשף לקהל והוצג לקריאה בתערוכה "לקסיקון העיקרים" שהוצגה בשנת 2010, אף היא בגלריה ג'ולי מ., שהייתה אז גלריית הבית של משולם.
בתערוכה זו, הפך משולם את הגלריה לחלל תפילה, שבו הוזמן הקהל לשבת על ספסלי עץ, לעיין ולקרוא בספר.
העיסוק בדת, ברעיונות של טהרה וטומאה ובעניינים של פולחן ומיתוס, הביאו את משולם לשוב אל ספסל הלימודים בשנת 2015, וללמוד לתואר שני בחוג למקרא באוניברסיטת חיפה.
את עבודת המחקר (תזה) עשה משולם בהנחייתם של פרופ' איילת גלבוע (מהחוג לארכאולוגיה) וד"ר דנאל קאהן (מהחוג למקרא), ועסק בהקרבת ילדים שנהוגה הייתה אצל הפיניקים, ובקשר שלה לאזכורים המקראיים של פולחן המולך, שנעשה בגיא בן הינום שלמרגלות ירושלים.
בשנים אלה, עבודתו של משולם הושפעה רבות מנושאי הלימוד והמחקר שלו, ובהם הפוליתאיזם במזרח הקרוב הקדום, האמנות הקדומה של מסופוטמיה, מצרים וכנען, פולחן והקרבת קרבנות, והשפה העברית הקדומה.
מלבד עיסוקו האמנותי, משולם גם מלמד ומרצה על נושאים אלה במסגרות שונות.
1999 - פרס קרן מוזיאון הכט ליוצרים צעירים
2000 - מלגת מצטיין החוג לאמנות – המדור ליצירה, אוניברסיטת חיפה
2000 - מלגה ע"ש שרת – קרן התרבות אמריקה-ישראל
2001 - פרס ע"ש יוכבד וידרא לעידוד אמן צעיר, אוניברסיטת חיפה
2002 - פרס האמן הצעיר, משרד המדע התרבות והספורט
2003 - פרויקט אמן-מורה, משרד החינוך והתרבות
2010 - הפרס לעידוד היצירה, משרד התרבות והספורט
2012 - תמיכה בפרויקט, מטעם עיריית ת"א-יפו וקרן רבינוביץ'
2014 - פרס שרת התרבות, משרד התרבות והספורט.
2003 - אמזונס, מוזיאון ינקו-דאדא, עין הוד
2003 - צ'יזבט, הגלריה העירונית, מרכז תרבות ע"ש סמילנסקי, רחובות
2005 - ריר, הגלריה לאמנות, קיבוץ לוחמי הגטאות
2005 - צרעת, הגלריה לאמנות, קיבוץ כברי
2006 - ריר, הגלריה לאמנות, טכניון, חיפה
2007 - פסל, המוזיאון לאמנות ישראלית, רמת גן
2010 - איש-קריות, המשכן לאמנות, אוניברסיטת-חיפה
2013 - הרטרוספקטיבה, גלריה הצימר, תל אביב
2013 - Klone X Meshullam (תערוכה זוגית), גלריה אלפרד, תל אביב
2014 - פרא אפריקאי, בית אגודת הציירים והפסלים, תל אביב
2015 - בין אתוס למיתוס (תערוכה זוגית עם יונתן גולד), מוזיאון הכט, חיפה
2015 - תחת עץ רענן, מוזיאון מאנה כץ, חיפה (פרויקט יחיד במסגרת התערוכה "היהודי הנודד")
2020 - כל המתנות, גלריה שכטר, תל אביב.
2025 - דעת נחש הקדמוני, המשכן לאמנות עין חרוד.
אסי משה (נולד ב-13 בדצמבר 1983) הוא שחקן פוקר ישראלי.
משה זכה בארבעה צמידי אליפות העולם בפוקר.
משה עבד כמתכנת בחברת סטארט-אפ.
הוא החל את קריירת הפוקר במשחקים חבריים על סכומים זעומים, והחל לטפס בסולם המשחקים בארץ.
רגע המפנה בקריירה שלו התרחש לאחר שמשטרת ישראל פשטה על אחד מהמקומות בהם נהג לשחק, והוא מצא את עצמו בלי זירת פוקר קבועה.
במקום לחפש מקום אחר, החליט להיכנס אל עולם משחקי הרשת.
בשנת 2013 החליט משה לבחון את היכולות שצבר במשחקי הרשת גם בטורנירים חיים.
הוא ניצל נסיעת עבודה לארצות הברית כדי לנסות את מזלו בטורנירים בלאס וגאס, שם השתתף לראשונה בטורניר בסבב אליפות העולם בפוקר, סיים במקום חמישי וזכה ב-141,124 דולר.
באוקטובר 2013 לקח חלק בנבחרת שייצגה את איגוד הפוקר הישראלי באליפות הפוקר לנבחרות בסין.
בשנת 2014 לקח משה חופשה של חודש מעבודתו וטס שוב ללאס וגאס במטרה לשחק בטורנירים רבים.
ב-30 ביוני 2014 רשם משה הישג יוקרתי, כאשר גבר על 2,396 שחקנים, סיים במקום הראשון בטורניר בסבב אליפות העולם בפוקר, וזכה בסך של 582,321 דולר ובצמיד אליפות העולם בפוקר.
בסיום שנת 2014 עזב משה את העבודה הקבועה שלו כמתכנת והפך לשחקן פוקר במשרה מלאה.
בשנת 2015 סיים במקום השלישי מתוך 7,192 שחקנים בטורניר מסבב אליפות העולם וזכה ב-594,394 דולר; בשנת 2017 זכה ב-199,718 דולר לאחר שסיים במקום השלישי בטורניר מסבב אליפות העולם.
באוקטובר 2018 זכה משה בצמיד אליפות העולם השני שלו, כאשר ניצח בטורניר שנערך ברוזבדוב שבצ'כיה, וזכה ב-94,622 דולר.
בצמיד אליפות העולם הרביעי שלו זכה אסי משה ב-22 באוקטובר 2019, והוא אחד משני ישראלים בלבד שזכו לפחות בארבעה צמידים.
נכון ליולי 2022, משה זכה בסך של כ-2.7 מיליון דולר מטורנירי פוקר, כשמתוכם כ-2.4 מיליון דולר בסבב אליפות העולם.
בסבב אליפות העולם, זכה ב-4 צמידים, הגיע 7 פעמים לשולחן הסופי וסיים 43 פעמים במיקומים שמקנים זכיות כספיות.
מתגורר בתל אביב, נשוי ואב לילדה.
אסתר "אסי" דייוויס היא שחקנית אוסטרלית.
היא מוכרת בעיקר מהופעותיה בתפקיד פרין פישר בסדרת הדרמה "Miss Fisher's Murder Mysteries", ובתפקיד אמיליה ואנק בסרט האימה "באבאדוק".
תפקידים בולטים נוספים שלה כוללים את השחקנית ליידי קריין בעונה השישית של סדרת הטלוויזיה "משחקי הכס", ואת אליזבת וודוויל בסדרה ההיסטורית "נסיכה לבנה" עיבוד לרומן מאת פיליפה גרגורי.
דייוויס נולדה וגדלה בהובארט שבאי טסמניה (שייך לאוסטרליה).
אביה הוא אמן מקומי בשם ג'ורג' דייוויס.
היא למדה בבית הספר התיכון קלרנס, ברוזני קולג', באוניברסיטה של טסמניה, שם הייתה חברה בלהקת התיאטרון אולד ניק קומפני, ובמכון הלאומי לאמנות הדרמה (NIDA) בסידני.
הקריירה של דייוויס החלה עם להקת התיאטרון בל שייקספיר, עם סיום הלימודים ב-NIDA, כשלוהקה לתפקיד יוליה בהפקה של המחזה "רומיאו ויוליה" משנת 1993. עוד באותה שנה שיחקה עם הלהקה במחזות "המלט" ו"ריצ'רד השלישי", וב-1994 הופיעה במחזות "מקבת'" ו"אילוף הסוררת".
הופעת הבכורה של דייוויס בקולנוע הייתה ב-1995 בסרט האוסטרלי "הקשוחים והמצחיקים" בכיכובם של ג'פרי ראש, ליאו מק'קרן וג'ואן סאת'רלנד.
בהמשך שיחקה בסרטים "מטריקס Reloaded", ו"מטריקס רבולושנס", בסרט הטסמני "The Sound of One Hand Clapping" משנת 1998 בבימויו של ריצ'רד פלנגן, ובסרט "נערה עם עגיל פנינה".
ב-2004 כיכבה בהפקת ברודוויי של המחזה "Jumpers" מאת טום סטופארד בתיאטרון ברוקס אטקינסון, עליו הייתה מועמדת לפרס טוני.
ב-2005 גילמה דייוויס את גברת נלי לובט בהפקה של ה-BBC של "סוויני טוד" יחד עם ריי וינסטון.
ב-2008 שיחקה בתפקיד אמה השתלטנית של אסתר בסרט "Hey, Hey, It's Esther Blueburger".
עוד ב-2008 הופיע בסרט "אוסטרליה" לצדם של ניקול קידמן ויו ג'קמן בבימויו של באז לורמן.
באותה שנה שיחקה בתפקיד מגי במחזה "חתולה על גג פח לוהט" עבור להקת תיאטרון מלבורן.
דייוויס חזרה לטסמניה ב-2008 כדי להשיק את להקת התיאטרון הטסמנית, לתמוך בתיאטרון המקומי ולעודד את הנוער להמשיך לקחת חלק בקידום האמנויות.
ב-2011 הייתה דייוויס מועמדת לפרס לוגי על תפקידה בדמות אנוק במיני-סדרה האוסטרלית "הסטירה".
בשנים 2012, 2013 ו-2015 שיחקה דייוויס בתפקיד פרין פישר בדרמה התקופתית "Miss Fisher's Murder Mysteries" של רשת ABC Television.
ב-2014 כיכבה דייוויס בסרט הבכורה של ג'ניפר קנט "באבאדוק".
על הופעתה בסרט הייתה דייוויס מועמדת לפרס AACTA לשחקנית הטובה ביותר בתפקיד ראשי, לפרס AACTA הבין-לאומי לשחקנית הטובה ביותר, ופרס Fangoria Chainsaw לשחקנית הראשית הטובה ביותר.
ב-2016 הצטרפה דייוויס לצוות שחקני הסדרה "משחקי הכס" בעונה השישית בתפקיד ליידי קריין.
הדמות לא הופיעה בעונה השביעית.
ביוני 2016 החלה להצטלם לסדרה "נסיכה לבנה" בתפקיד המלכה האלמנה אליזבת (אליזבת וודוויל).
ב-2002 התחתנה דייוויס עם הבמאי והתסריטאי ג'סטין קורזל.
לבני הזוג יש שתי בנות תאומות, סטלה ורובי.
שנה שם שם באנגלית תפקיד הערות 1997 Water Rats בלשית בכירה ניקולה בורק בפרקים "Blood Trail" ו-"Dead or Alive" 1997 The Ripper אוולין בוקמן סרט טלוויזיה 1998 Kings in Grass Castles מרי קוסטלו מיני-סדרה 1998שיחת רצח Murder Call ג'ודי סנט ג'ון בפרק "Deadfall" 2000 Halifax f.p.
שנה פרס קטגוריה עבור תוצאה 2002 פרסי הלפמן השחקנית הטובה ביותר במחזה The School for Scandal 2003 פרס אוליבייה ההופעה הטובה ביותר בתפקיד משנה חשמלית ושמה תשוקה 2004 פרס טוני השחקנית הטובה ביותר במחזה Jumpers
אסטרפותריום (שם מדעי: Astrapotherium; מילולית: "בהמת ברקים") הוא סוג של יונק נכחד גדול מהסדרה אסטרפותרים, אשר חי באמריקה הדרומית בתקופת המיוקן לפני 21-11.8 מיליון שנה.
מאובניו התגלו בארגנטינה וצ'ילה ותוארו בשנת 1879 בידי החוקר הגרמני הרמן בורמייסטר.
למרות מראהו דמוי הפיל או הטפיר הוא לא היה קרוב לשניהם והשתייך לקבוצה נכחדת ששלטה בדרום אמריקה לפני הגעת שלייתנים מפותחים יותר.
האסטרפותריום היה יונק גדול שהגיע לאורך 2.5 מטר ולמשקל של 1 טון או יותר.
הגולגולת שלו הייתה גבוהה ובעלת ניבים קדמיים משני צידי הלסתות שפנתה למעלה.
מאחוריה היו שורת שיניים טוחנות רחבות שאולי צופו באמייל קשיח, כמו מרבית הפרסתנים המודרניים.
בקצה הגולגולת היה חדק ארוך שהשתופף מטה.
מבנה הנחיריים הוצב בקדמת הראש, אולי כדי להכיל את החדק אך ייתכן שגם לשם התנפחות חלל האף כמו אצל פיל הים.
הוא היה צמחוני ששכן לפחות חלקית במי ביצות ונהרות טבעיים כמו היפופוטם.
אסיאטוסוכוס (שם מדעי: Asiatosuchus; מילולית: "תנין אסייתי") הוא סוג נכחד של תנינאי אשר התקיים באירואסיה בתקופת הפלאוגן שתחילת הקנוזואיקון, אשר תואר לראשונה ב-1940. מאובניו נתגלו באזורים רבים לאורך אירופה ואסיה (בין השאר ברוסיה, בלגיה, גרמניה, צרפת, מונגוליה, סין ופקיסטן) ונכללו מספר מינים בסוג, אך רובם נחשבים כיום למוטלים בספק.
אורכו של תנין זה הגיע עד ארבעה מטרים והוא דמה לתנין היאור מודרני, אך היה בעל מאפיינים יבשתיים יותר, כמו רגליים ארוכות מעט יותר והראש היה קטן מעט ומשולש יותר עם שיניים מהלסת העליונה והתחתונה שחפפו זו לזו, כך שהוא עדיין היה מקורב יותר לתניניים מאשר לאליגטורים.
האסיאטוסוכוס הזכיר במראהו את הפריסטיכאמפסוס.
חוקרים אחרים דווקא רואים בו קרוב לדיפלוקיינודון מהקבוצה דמויי אליגטור.
האסיאטוסוכוס חי במקווי מים וביערות הטרופיים של האאוקן האירואסייתי וניזון מטרף יבשתי.
אסטרפותריים (שם מדעי: Astrapotheriidae) היא משפחה של יונקים שנכחדו בני סדרת האסטרפותרים, אשר חיו על אדמת אמריקה הדרומית מסוף האאוקן עד לאמצע המיוקן שלפני 37.8-15.97 מיליון שנה מהיום.